FORTH ยิ้มแฉ่ง! ปี 58 กวาดกำไรกว่า 450 ลบ.จ่อปันผลหุ้นละ 0.71 บ.XD 28 เม.ย.
FORTH ยิ้มแฉ่ง! ปี 58 ไปได้สวยกวาดกำไรกว่า 450 ลบ.จากปีก่อนมีกำไร 337.91 ลบ.หลังมีรายได้จากธุรกิจเทคโนโลยี-ธุรกิจบริการย่อยเพิ่มขึ้น ขณะเดียวกันจ่อปันผลหุ้นละ 0.71 บ.XD 28 เม.ย.จ่ายจริง 18 พ.ค.59
25 ก.พ. 2559

บริษัท ฟอร์ท คอร์ปอเรชั่น จำกัด (มหาชน) หรือ FORTH รายงานผลการดำเนินงานประจำปี 2558 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 459.84 ล้านบาท หรือมีกำไรสุทธิ 0.48 บาทต่อหุ้น หรือเติบโต 36%  เทียบกับช่วงเดียวกันของปีก่อนที่มีกำไรสุทธิ 337.91 ล้านบาท หรือมีกำไรสุทธิ 0.35 บาทต่อหุ้น โดยผลการดำเนินงานที่มีกำไรเพิ่มขึ้น ส่วนใหญ่เกิดจากการเพิ่มขึ้นของรายได้จากธุรกิจเทคโนโลยีที่เกี่ยวข้องและธุรกิจให้บริการรายย่อย
พร้อมกันนี้ บริษัทเตรียมจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดอัตรา 0.17 บาทต่อหุ้น และขึ้นเครื่องหมาย XD วันที่ 28 เม.ย. กำหนดจ่ายปันผลวันที่ 18 พ.ค.2559